smcproject/ml-wiki-sentences huggingface dataset:
വാഹനം, തൊഴിലാളികളുടെ നഷ്ടപരിഹാരം, ചില ബാധ്യതാ ഇൻഷുറൻസുകൾ എന്നിങ്ങനെ നിരവധി തരത്തിലുള്ള ഇൻഷുറൻസുകളെ തരംതിരിക്കാൻ കഴിയുന്ന ഇൻഷുറൻസിൻ്റെ വിശാലമായ ഛായാരൂപമാണിത്.
മൂന്നാം കക്ഷികളുടെ ക്രിമിനൽ പ്രവൃത്തികളിൽ നിന്ന് ഉണ്ടാകുന്ന നഷ്ടങ്ങൾക്കെതിരെ പോളിസി ഉടമയെ പരിരക്ഷിക്കുന്ന അപകട ഇൻഷുറൻസിൻ്റെ ഒരു രൂപമാണ് ക്രൈം ഇൻഷുറൻസ്' .
ഉദാഹരണത്തിന്, മോഷണം അല്ലെങ്കിൽ തട്ടിപ്പ് എന്നിവയിൽ നിന്ന് ഉണ്ടാകുന്ന നഷ്ടം നികത്താൻ സ്ഥാപനങ്ങൾക്ക് ക്രൈം ഇൻഷുറൻസ് ലഭ്യമാണ്.
ഭീകരവാദ ഇൻഷുറൻസ് തീവ്രവാദ പ്രവർത്തനങ്ങൾ മൂലമുണ്ടാകുന്ന ഏതൊരു നഷ്ടത്തിനും നാശത്തിനും എതിരെ സംരക്ഷണം നൽകുന്നു.
9/11 ന് ശേഷം യുണൈറ്റഡ് സ്റ്റേറ്റ്സിൽ, ടെററിസം റിസ്ക് ഇൻഷുറൻസ് ആക്ട് 2002 (TRIA) തീവ്രവാദ പ്രവർത്തനങ്ങളുടെ ഫലമായുണ്ടാകുന്ന ഇൻഷുർ ചെയ്ത നഷ്ടങ്ങൾക്ക് പൊതുവും സ്വകാര്യവുമായ പങ്കിട്ട നഷ്ടപരിഹാരത്തിൻ്റെ സുതാര്യമായ സംവിധാനം നൽകുന്ന ഒരു ഫെഡറൽ പദ്ധതി രൂപീകരിച്ചു.
ഭീകരവാദ അപകടസാധ്യത ഇൻഷുറൻസ് പദ്ധതി വീണ്ടും അധികാരപ്പെടുത്തൽ നിയമം 2007 (ടെററിസം റിസ്ക് ഇൻഷുറൻസ് പ്രോഗ്രാം റീഓതറൈസേഷൻ ആക്ട് 2007 അല്ലെങ്കിൽ TRIPRA) പ്രകാരം 2014 അവസാനം വരെ ഈ പദ്ധതി നീട്ടുകയും ചെയ്തു.
തട്ടിക്കൊണ്ടുപോകലും മോചനദ്രവ്യവും ഇൻഷുറൻസ് (കിഡ്നാപ് അണ്ട് റാൻസം ഇൻഷുറൻസ്) രൂപകൽപ്പന ചെയ്തിരിക്കുന്നത് തട്ടിക്കൊണ്ടുപോകൽ, കൊള്ളയടിക്കൽ, തെറ്റായ തടങ്കലിൽ വയ്ക്കൽ, ഹൈജാക്കിംഗ് എന്നിവയുടെ അപകടങ്ങളിൽ നിന്ന് ലോകമെമ്പാടുമുള്ള ഉയർന്ന അപകടസാധ്യതയുള്ള പ്രദേശങ്ങളിൽ പ്രവർത്തിക്കുന്ന വ്യക്തികളെയും കോർപ്പറേഷനുകളെയും സംരക്ഷിക്കുന്നതിനാണ്.
വിപ്ലവമോ മറ്റ് രാഷ്ട്രീയ സാഹചര്യങ്ങളോ നഷ്‌ടമുണ്ടാക്കാൻ സാധ്യതയുള്ള രാജ്യങ്ങളിലെ പ്രവർത്തനങ്ങളുള്ള വ്യാപാരങ്ങൾക്ക് എടുക്കാവുന്ന അപകട ഇൻഷുറൻസിൻ്റെ ഒരു രൂപമാണ് രാഷ്ട്രീയ അപകടസാധ്യത ഇൻഷുറൻസ് (അഥവാ, പൊളിറ്റിക്കൽ റിസ്ക് ഇൻഷുറൻസ്).
ലൈഫ് ഇൻഷുറൻസ്
ലൈഫ് ഇൻഷുറൻസ് ഒരു മരണപ്പെട്ടയാളുടെ കുടുംബത്തിനോ മറ്റ് നിയുക്ത ഗുണഭോക്താവിനോ ഒരു സാമ്പത്തിക ആനുകൂല്യം നൽകുന്നു, കൂടാതെ ഇൻഷുർ ചെയ്ത വ്യക്തിയുടെ കുടുംബത്തിന് വരുമാനം, അടക്കം, ശവസംസ്കാരം, മറ്റ് അന്തിമ ചെലവുകൾ എന്നിവയ്ക്കായി പ്രത്യേകമായി നൽകാം.
ലൈഫ് ഇൻഷുറൻസ് പോളിസികൾ പലപ്പോഴും ഗുണഭോക്താവിനു വരുമാനം ഒറ്റത്തവണ പണമായി അല്ലെങ്കിൽ വർഷാശന മായി നൽകാനുള്ള ഓപ്ഷൻ അനുവദിക്കുന്നു.
മിക്ക സംസ്ഥാനങ്ങളിലും, ഒരു വ്യക്തിക്ക് ആ വ്യക്തിയുടെ അറിവില്ലാതെ മറ്റൊരു വ്യക്തിയിൽ നിന്ന് ഒരു പോളിസി വാങ്ങാൻ കഴിയില്ല.
വർഷാശനം പണം നൽകുന്നതിന്റെ ഒരു പ്രവാഹം നൽകുന്നു.
അവ ഇൻഷുറൻസ് കമ്പനികൾ നൽകുന്നതിനാൽ ഇൻഷുറൻസ് എന്ന് പൊതുവെ തരംതിരിച്ചിരിക്കപ്പെടുകയും നിയന്ത്രിക്കപ്പെടുകയും ചെയ്യുന്നു.
ലൈഫ് ഇൻഷുറൻസിന് ആവശ്യമായ അതേ തരത്തിലുള്ള സാമ്പത്തിക അപകടസാധ്യത പ്രവചനത്തിലും , നിക്ഷേപ നിർവഹണത്തിലും വൈദഗ്ധ്യം ആവശ്യമാണ്.
ആജീവനാന്ത ആനുകൂല്യം നൽകുന്ന വർഷാശനം ചിലപ്പോൾ ഒരു വിരമിച്ച വ്യക്തി തൻ്റെ സാമ്പത്തിക സ്രോതസ്സുകളെ അതിജീവിക്കാനുള്ള സാധ്യതയ്‌ക്കെതിരായ ഇൻഷുറൻസായി കണക്കാക്കുന്നു.
ആ അർത്ഥത്തിൽ, അവ ലൈഫ് ഇൻഷുറൻസിൻ്റെ പൂരകമാണ്, കൂടാതെ ഒരു അണ്ടർറൈറ്റിംഗ് വീക്ഷണകോണിൽ നിന്ന്, ലൈഫ് ഇൻഷുറൻസിൻ്റെ പ്രതിബിംബമാണ്.
ചില ലൈഫ് ഇൻഷുറൻസ് കരാറുകൾ പണമൂല്യങ്ങൾ ശേഖരിക്കുന്നു, പോളിസി സറണ്ടർ ചെയ്താലോ കടം വാങ്ങുമ്പോഴോ ഇൻഷുർ ചെയ്തയാൾ അത് എടുക്കും.
വർഷാശനവും എൻഡോവ്‌മെൻ്റ് പോളിസികളും പോലുള്ള ചില പോളിസികൾ, ആവശ്യമുള്ളപ്പോൾ സമ്പത്ത് ശേഖരിക്കുന്നതിനോ പണമാക്കി മാറ്റുന്നതിനോ ഉള്ള സാമ്പത്തിക ഉപകരണങ്ങളാണ്.
യുണൈറ്റഡ് സ്‌റ്റേറ്റ്‌സ്, യുകെ പോലുള്ള പല രാജ്യങ്ങളിലും, ചില പ്രത്യേക സാഹചര്യങ്ങളിൽ ഈ പണ മൂല്യത്തിൻ്റെ പലിശയ്ക്ക് നികുതി നൽകേണ്ടതില്ലെന്ന് നികുതി നിയമം നൽകുന്നു.
ഇത് ലൈഫ് ഇൻഷുറൻസിൻ്റെ വ്യാപകമായ ഉപയോഗത്തിലേക്ക് നയിക്കുന്നു.
അതുപോലെ തന്നെ നേരത്തെയുള്ള മരണം സംഭവിച്ചാൽ സംരക്ഷിക്കുന്നതിനും, നികുതിലാഭിക്കുവാൻ കാര്യക്ഷമമായ മാർഗ്ഗമായും ഇത് ഉപകരിക്കുന്നു.
യുണൈറ്റഡ് സ്റ്റേറ്റ്സിൽ, ലൈഫ് ഇൻഷുറൻസ് പോളിസികളുടെയും വർഷാശനങ്ങളുടെയും പലിശ വരുമാനത്തിന്മേലുള്ള നികുതി സാധാരണയായി മാറ്റിവയ്ക്കപ്പെടുന്നു.
എന്നിരുന്നാലും, ചില സന്ദർഭങ്ങളിൽ നികുതി മാറ്റിവയ്ക്കലിൽ നിന്ന് ലഭിക്കുന്ന ആനുകൂല്യം കുറഞ്ഞ വരുമാനം ഉപയോഗിച്ച് തട്ടിക്കഴിക്കുകയും ചെയ്യാം.
ഇത് ഇൻഷുറൻസ് കമ്പനിയെയും പോളിസിയുടെ തരത്തെയും മറ്റ് ആപേക്ഷികതകളെയും (മരണനിരക്ക്, വിപണി വരുമാനം മുതലായവ) ആശ്രയിച്ചിരിക്കുന്നു.
കൂടാതെ, മറ്റ് ആദായനികുതി ലാഭിക്കൽ വാഹനങ്ങൾ (ഉദാ. ഐആർഎകൾ, 401(കെ) പ്ലാനുകൾ, റോത്ത് ഐആർഎകൾ) മൂല്യ ശേഖരണത്തിനുള്ള മികച്ച ബദലുകളായിരിക്കാം.
ശവസംസ്കാര ഇൻഷുറൻസ്
ശവസംസ്കാര ഇൻഷുറൻസ് എന്നത് ഒരു പഴയ തരത്തിലുള്ള ലൈഫ് ഇൻഷുറൻസാണ്.
അത് മരണാനന്തരം ഒരു ശവസംസ്കാരച്ചെലവ് പോലെയുള്ള അന്തിമ ചെലവുകൾക്കായി നൽകപ്പെടും.
ഗ്രീക്കുകാരും റോമാക്കാരുമാണു ശവസംസ്കാര ഇൻഷുറൻസ് അവതരിപ്പിച്ചത്.
600 CE-ൽ അവർ "ബനവലൻ്റ് സൊസൈറ്റികൾ" എന്ന പേരിൽ സംഘങ്ങൾ സംഘടിപ്പിച്ചു, അത് ജീവിച്ചിരിക്കുന്ന കുടുംബങ്ങളെ പരിപാലിക്കുകയും അംഗങ്ങളുടെ മരണശേഷം ശവസംസ്കാരച്ചെലവ് നൽകുകയും ചെയ്തു.
വിക്ടോറിയൻ കാലഘട്ടഗത്തിലെ സൗഹൃദ കൂട്ടായ്മകൾ ചെയ്തതുപോലെ, മധ്യകാലഘട്ടത്തിലെ ഗിൽഡുകളും സമാനമായ ഒരു ലക്ഷ്യം നിർവഹിച്ചു.
ആസ്തി ഇൻഷുറൻസ്
ആസ്തി ഇൻഷുറൻസ് അഗ്നിബാധ, മോഷണം അല്ലെങ്കിൽ കാലാവസ്ഥാ കേടുപാടുകൾ പോലെയുള്ള വസ്തുവകകൾക്കുള്ള അപകടങ്ങളിൽ നിന്ന് സംരക്ഷണം നൽകുന്നു.
ഇതിൽ അഗ്നിബാധ ഇൻഷുറൻസ്, വെള്ളപ്പൊക്ക ഇൻഷുറൻസ്, ഭൂകമ്പ ഇൻഷുറൻസ്, ഗൃഹ ഇൻഷുറൻസ്, ഉൾനാടൻ മറൈൻ ഇൻഷുറൻസ് അല്ലെങ്കിൽ ബോയിലർ ഇൻഷുറൻസ് തുടങ്ങിയ പ്രത്യേക ഇൻഷുറൻസ് രൂപങ്ങൾ ഉൾപ്പെട്ടേക്കാം.
ആസ്തി ഇൻഷുറൻസ് എന്ന പദം, അപകട ഇൻഷുറൻസ് പോലെ, ഇൻഷുറൻസിൻ്റെ വിവിധ ഉപവിഭാഗങ്ങളുടെ വിശാലമായ വിഭാഗമായി ഉപയോഗിക്കാം, അവയിൽ ചിലത് ചുവടെ പട്ടികപ്പെടുത്തിയിരിക്കുന്നു: വ്യോമയാന ഇൻഷുറൻസ് വിമാന ചട്ടക്കൂടുകളും സ്പെയറുകളും, യാത്രക്കാരുടെയും മൂന്നാം കക്ഷി ബാധ്യതയും പോലുള്ള അനുബന്ധ ബാധ്യതാ അപകടസാധ്യതകളെ സംരക്ഷിക്കുന്നു.
ഈ ഉപവിഭാഗത്തിന് കീഴിൽ വിമാനനിലയങ്ങൾ, വിമാന ഗതാഗത നിയന്ത്രണം, ചെറിയ ആഭ്യന്തര എക്‌സ്‌പോഷറുകൾ വഴി അന്താരാഷ്‌ട്ര വിമാനത്താവളങ്ങൾക്കുള്ള ഇന്ധനം നിറയ്ക്കൽ പ്രവർത്തനങ്ങൾ, എന്നിവ അടങ്ങിയെക്കാം.
ബോയിലർ ഇൻഷുറൻസ് (ബോയിലർ, മെഷിനറി ഇൻഷുറൻസ് അല്ലെങ്കിൽ ഉപകരണങ്ങളുടെ തകർച്ച ഇൻഷുറൻസ് എന്നും അറിയപ്പെടുന്നു) ബോയിലറുകൾക്കോ ഉപകരണങ്ങൾക്കോ യന്ത്രങ്ങൾക്കോ ആകസ്മികമായ ശാരീരിക നാശനഷ്ടങ്ങൾക്കെതിരെ ഇൻഷുർ ചെയ്യുന്നു.
കെട്ടിടനിർമ്മാണ അപായസാധ്യത ഇൻഷുറൻസ് , നിർമ്മാണ സമയത്ത് ഭൗതിക നഷ്ടം അല്ലെങ്കിൽ വസ്തുവകകൾക്ക് നാശനഷ്ടം ഉണ്ടാകാനുള്ള സാധ്യതക്കെതിരെ ഇൻഷുർ ചെയ്യുന്നു.
കെട്ടിടനിർമ്മാണ അപായസാധ്യത ഇൻഷുറൻസ് സാധാരണയായി "എല്ലാ അപകടസാധ്യതകളും" അടിസ്ഥാനത്തിലാണ് എഴുതിയിരിക്കുന്നത്, അതായത്, പ്രത്യേകം എടുത്തുപറഞ്ഞ് ഒഴിവാക്കാത്ത ഏതെങ്കിലും കാരണത്താൽ (ഇൻഷുർ ചെയ്തയാളുടെ അശ്രദ്ധ ഉൾപ്പെടെ) ഉണ്ടാകുന്ന നാശനഷ്ടങ്ങൾക്ക് ഇവ പരിരക്ഷ നൽകും.
ഒരു കെട്ടിടത്തിൻ്റെയോ ഘടനയുടെയോ നിർമ്മാണത്തിനോ നവീകരണത്തിനോ ഉപയോഗിക്കുന്ന വസ്തുക്കൾ, ഫിക്‌ചറുകൾ അല്ലെങ്കിൽ ഉപകരണങ്ങൾ എന്നിവയിൽ ഒരു വ്യക്തിയുടെ അല്ലെങ്കിൽ സ്ഥാപനത്തിൻ്റെ ഇൻഷുർ ചെയ്യാവുന്ന താൽപ്പര്യം സംരക്ഷിക്കുന്ന പരിരക്ഷയാണ് ഈ ഇൻഷുറൻസ് നൽകുന്നത്.
വിള ഇൻഷുറൻസ് : വളരുന്ന വിളകളുമായി ബന്ധപ്പെട്ട വിവിധ അപകടസാധ്യതകൾ കുറയ്ക്കുന്നതിനോ നിയന്ത്രിക്കുന്നതിനോ കർഷകർക്ക് വിള ഇൻഷുറൻസ് വാങ്ങാം.
കാലാവസ്ഥ, കൊടുങ്കാറ്റ്, വരൾച്ച, മഞ്ഞ് നാശം, കീടങ്ങൾ എന്നിവ മൂലമുണ്ടാകുന്ന വിളനാശം അല്ലെങ്കിൽ നാശനഷ്ടങ്ങൾ അത്തരം അപകടങ്ങളിൽ ഉൾപ്പെടുന്നു.
ഭൂകമ്പ ഇൻഷുറൻസ് : ഭൂകമ്പ ഇൻഷുറൻസ് എന്നത് വസ്തുവിന് നാശമുണ്ടാക്കുന്ന ഒരു ഭൂകമ്പം ഉണ്ടായാൽ പോളിസി ഉടമയ്ക്ക് നൽകുന്ന ഒരു ആസ്തി ഇൻഷുറൻസ് ആണ്.
മിക്ക സാധാരണ ഗൃഹ ഇൻഷുറൻസ് പോളിസികളും ഭൂകമ്പ നാശനഷ്ടങ്ങൾക്ക് പരിരക്ഷ നൽകുന്നില്ല.
ഭൂകമ്പ ഇൻഷുറൻസ് പോളിസികളിൽ പൊതുവെ ഉയർന്ന കിഴിവ് ലഭിക്കും.
നിരക്കുകൾ സ്ഥലത്തെയും അതിനാൽ ഭൂകമ്പത്തിൻ്റെ സാധ്യതയും വീടിൻ്റെ നിർമ്മാണവും ആശ്രയിച്ചിരിക്കുന്നു.
ആത്മാർത്ഥത കടപ്പത്രം (ഫിഡിലിറ്റി ബോണ്ട്) : നിർദ്ദിഷ്ട വ്യക്തികളുടെ വഞ്ചനാപരമായ പ്രവർത്തനങ്ങളുടെ ഫലമായി പോളിസി ഉടമകൾക്ക് സംഭവിക്കുന്ന നഷ്ടങ്ങൾക്ക് പരിരക്ഷ നൽകുന്ന അപകട ഇൻഷുറൻസിൻ്റെ ഒരു രൂപമാണ് ആത്മാർത്ഥത കടപ്പത്രം (ഫിഡിലിറ്റി ബോണ്ട്) .
ജീവനക്കാരുടെ സത്യസന്ധമല്ലാത്ത പ്രവൃത്തികൾ മൂലമുണ്ടാകുന്ന നഷ്ടത്തിന് ഇത് സാധാരണയായി ഒരു വ്യാപാരസ്ഥാപനം ഇൻഷുർ ചെയ്യുന്നു.
കത്രീന ചുഴലിക്കാറ്റ് 80 ബില്യൺ ഡോളറിലധികം കൊടുങ്കാറ്റും വെള്ളപ്പൊക്കവും ഉണ്ടാക്കി.
പ്രളയ ഇൻഷുറൻസ് : വെള്ളപ്പൊക്കം മൂലമുള്ള ആസ്തി നഷ്ടത്തിൽ നിന്ന് പ്രളയ ഇൻഷുറൻസ് പരിരക്ഷിക്കുന്നു.
പല യുഎസ് ഇൻഷുറർമാരും രാജ്യത്തിൻ്റെ ചില ഭാഗങ്ങളിൽ പ്രളയ ഇൻഷുറൻസ് നൽകുന്നില്ല.
ഇതിനുള്ള പ്രതികരണമായി, ഫെഡറൽ ഗവൺമെൻ്റ് ദേശിയ പ്രളയ ഇൻഷുറൻസ് പദ്ധതി സൃഷ്ടിച്ചു.
അത് അവസാന ആശ്രയ ഇൻഷുറർ ആയി വർത്തിക്കുന്നു.
ഗൃഹ ഇൻഷുറൻസ് : ഗൃഹ ഇൻഷുറൻസ്, സാധാരണയായി അപായഭയ ഇൻഷുറൻസ് അല്ലെങ്കിൽ ഗൃഹ ഉടമ ഇൻഷുറൻസ്.
പോളിസി ഉടമയുടെ വീടിന് കേടുപാടുകൾ, നാശം എന്നിവക്കെതിരെ പരിരക്ഷ നൽകുന്നു.
ചില ഭൂമിശാസ്ത്രപരമായ പ്രദേശങ്ങളിൽ, വെള്ളപ്പൊക്കം അല്ലെങ്കിൽ ഭൂകമ്പം പോലുള്ള ചില അപകടസാധ്യതകളെ പോളിസി ഒഴിവാക്കിയേക്കാം.
അങ്ങിനെയാണെങ്കിൽ ഇവയ്ക്ക് പ്രത്യേക പരിരക്ഷക്ക് അധികം പ്രീമിയം നൽകേണ്ടിവരും.
ആസ്തിയുടെ ആവശ്യമായ പരിപാലനവുമായി ബന്ധപ്പെട്ട പ്രശ്നങ്ങൾ സാധാരണയായി വീട്ടുടമസ്ഥൻ്റെ ഉത്തരവാദിത്തമാണ്.
പോളിസിയിൽ ആസ്തിവിവരപട്ടിക ഉൾപ്പെടാം, അല്ലെങ്കിൽ, പ്രത്യേകിച്ച് വീട് വാടകയ്‌ക്കെടുക്കുന്ന ആളുകൾക്ക് ഇത് ഒരു പ്രത്യേക പോളിസിയായി വാങ്ങാം.
ചില രാജ്യങ്ങളിൽ, വളർത്തുമൃഗങ്ങൾ ഉൾപ്പെടെ വീട്ടിലെ അംഗങ്ങൾ വരുത്തുന്ന പരിക്കുകൾക്കും സ്വത്ത് നാ
ശത്തിനും ബാധ്യതയും നിയമപരമായ ഉത്തരവാദിത്തവും ഉൾപ്പെട്ടേക്കാവുന്ന ഒരു പരിരക്ഷ പൊതിക്കെട്ട് ഇൻഷുറർമാർ വാഗ്ദാനം ചെയ്യുന്നു.
ഭൂവുടമ ഇൻഷുറൻസ് : ഭൂവുടമ ഇൻഷുറൻസ് വാടകക്കാർക്ക് വാടകയ്‌ക്ക് നൽകുന്ന വാസയോഗ്യമായ അല്ലെങ്കിൽ വാണിജ്യ ആസ്തി പരിരക്ഷിക്കുന്നു.
വസ്തുവിലെ താമസക്കാർക്കുള്ള ഭൂവുടമയുടെ ബാധ്യതയും ഇത് ഉൾക്കൊള്ളുന്നു.
ഭൂരിഭാഗം വീട്ടുടമസ്ഥരുടെയും ഇൻഷുറൻസ്, അതേ സമയം, ഉടമയുടെ ഉടമസ്ഥതയിലുള്ള വീടുകൾക്ക് മാത്രമേ പരിരക്ഷ നൽകൂ, കുടിയാന്മാരുമായി ബന്ധപ്പെട്ട ബാധ്യതയോ നാശനഷ്ടങ്ങളോ അല്ല.
മറൈൻ ഇൻഷുറൻസ് : മറൈൻ ഇൻഷുറൻസും മറൈൻ കപ്പൽച്ചരക്ക് ഇൻഷുറൻസും കടലിലോ ഉൾനാടൻ ജലപാതകളിലോ ഉള്ള കപ്പലുകളുടെ നഷ്ടം അല്ലെങ്കിൽ കേടുപാടുകൾ, ഗതാഗത രീതി പരിഗണിക്കാതെ, ഗതാഗതത്തിലുള്ള ചരക്കുകൾ എന്നിവ പരിരക്ഷിക്കുന്നു.
കടൽച്ചരക്കിന്റെയും  അവ വഹിക്കുന്ന കപ്പലിന്റെയും ഉടമ പ്രത്യേക കോർപ്പറേഷനുകളായിരിക്കുമ്പോൾ, അഗ്നിബാധ, കപ്പൽ തകർച്ച മുതലായവയിൽ നിന്നുള്ള നഷ്ടങ്ങൾക്ക് മറൈൻ കപ്പൽച്ചരക്ക് ഇൻഷുറൻസ് ചരക്ക് ഉടമയ്ക്ക് നഷ്ടപരിഹാരം നൽകുന്നു, എന്നാൽ ചരക്ക് വാഹിനിക്കപ്പൽ അല്ലെങ്കിൽ കപ്പൽ ഇൻഷുറൻസിൽ നിന്ന് വീണ്ടെടുക്കാൻ കഴിയുന്ന നഷ്ടങ്ങൾ ഒഴിവാക്കുന്നു.
പല മറൈൻ ഇൻഷുറൻസ് അണ്ടർറൈറ്ററുകളും അത്തരം പോളിസികളിൽ സമയ ഘടകം പരിരക്ഷ ഉൾപ്പെടുത്തും, ഇത് ലാഭനഷ്ടവും മറ്റ് വ്യാപാര ചെലവുകൾക്കും പരിരക്ഷ നൽകിയ നഷ്ടം മൂലമുണ്ടാകുന്ന കാലതാമസത്തിന് കാരണമാകുന്ന നഷ്ടപരിഹാരം വർദ്ധിപ്പിക്കുന്നു.
വാടകക്കാരുടെ ഇൻഷുറൻസ് : വാടകക്കാരുടെ ഇൻഷുറൻസ് എന്ന് വിളിക്കപ്പെടുന്ന കുടിയാന്മാരുടെ ഇൻഷുറൻസ്, വീട്ടുടമകളുടെ ഇൻഷുറൻസിൻ്റെ ചില ആനുകൂല്യങ്ങൾ നൽകുന്ന ഒരു ഇൻഷുറൻസ് പോളിസിയാണ്.
എന്നാൽ ഒരു വാടകക്കാരൻ ഘടനയിൽ വരുത്തുന്ന ചെറിയ മാറ്റങ്ങൾ ഒഴികെ, വാസസ്ഥലത്തിനോ ഘടനയ്ക്കോ പരിരക്ഷ ഉൾപ്പെടുന്നില്ല.
അനുബന്ധ പ്രകൃതി ദുരന്ത ഇൻഷുറൻസ് : ഒരു പ്രകൃതി ദുരന്തം പോളിസി ഉടമയുടെ വീട് വാസയോഗ്യമല്ലാതാക്കിയതിന് ശേഷമുള്ള നിർദ്ദിഷ്ട ചെലവുകൾക്ക് അനുബന്ധ പ്രകൃതി ദുരന്ത ഇൻഷുറൻസ് പരിരക്ഷ നൽകുന്നു.
വീട് പുനർനിർമിക്കുന്നതുവരെ അല്ലെങ്കിൽ ഒരു നിശ്ചിത കാലയളവ് അവസാനിക്കുന്നതുവരെ ആനുകാലിക തുകകൾ ഇൻഷുർ ചെയ്തയാൾക്ക് നേരിട്ട് നൽകും.
ജാമ്യ കടപ്പത്ര (ഷുവർട്ടി ബോണ്ട്) ഇൻഷുറൻസ് : പ്രിൻസിപ്പലിൻ്റെ പ്രകടനത്തിന് ഉറപ്പുനൽകുന്ന ത്രികക്ഷി ഇൻഷുറൻസാണ് ജാമ്യ കടപ്പത്ര ഇൻഷുറൻസ്.
അഗ്നിപർവ്വത ഇൻഷുറൻസ് : അഗ്നിപർവ്വത സ്‌ഫോടനങ്ങളിൽ നിന്നുള്ള കേടുപാടുകളിൽ നിന്ന് സംരക്ഷിക്കുന്ന ഒരു പ്രത്യേക ഇൻഷുറൻസാണ് അഗ്നിപർവ്വത ഇൻഷുറൻസ്.
കൊടുങ്കാറ്റ് ഇൻഷുറൻസ് : ചുഴലിക്കാറ്റ് പോലെയുള്ള കാറ്റ് സംഭവങ്ങൾ മൂലമുണ്ടാകുന്ന നാശനഷ്ടങ്ങൾ ഉൾക്കൊള്ളുന്ന ഒരു ഇൻഷുറൻസാണ് കൊടുങ്കാറ്റ് ഇൻഷുറൻസ്.
ബാധ്യത ഇൻഷുറൻസ്
ഇൻഷുർ ചെയ്ത വ്യക്തിക്കെതിരായ നിയമപരമായ അവകാശവാദങ്ങൾ ഉൾക്കൊള്ളുന്ന ഒരു വിശാലമായ അധിഗണം ആണ് ബാധ്യത ഇൻഷുറൻസ്.
പല തരത്തിലുള്ള ഇൻഷുറൻസിലും ബാധ്യത പരിരക്ഷയുടെ ഒരു വശം ഉൾപ്പെടുന്നു.
ഉദാഹരണത്തിന്, ഒരു വീട്ടുടമസ്ഥൻ്റെ ഇൻഷുറൻസ് പോളിസിയിൽ സാധാരണയായി ബാധ്യത പരിരക്ഷ ഉൾപ്പെടും.
അത് വസ്‌തുവകയിൽ വഴുതി വീഴുന്ന ഒരാൾ അവകാശവാദം കൊണ്ടുവരുന്ന സാഹചര്യത്തിൽ ഇൻഷുർ ചെയ്‌തയാളെ സംരക്ഷിക്കുന്നു; വാഹന ഇൻഷുറൻസിൽ ബാധ്യതാ ഇൻഷുറൻസിൻ്റെ ഒരു വശവും ഉൾപ്പെടുന്നു, അത് തകരുന്ന ഒരു കാർ മറ്റുള്ളവരുടെ ജീവിതത്തിനോ ആരോഗ്യത്തിനോ സ്വത്തിനോ ഉണ്ടാക്കിയേക്കാവുന്ന ദോഷങ്ങൾക്കെതിരെ നഷ്ടപരിഹാരം നൽകുന്നു.
ഒരു ബാധ്യതാ ഇൻഷുറൻസ് പോളിസി വാഗ്ദാനം ചെയ്യുന്ന പരിരക്ഷ ഇരട്ടിയാണ്: പോളിസി ഉടമയ്‌ക്കെതിരെ ഒരു വ്യവഹാരം ആരംഭിച്ചാൽ നിയമപരമായ പ്രതിരോധം, ഒരു ഉടമ്പടി, അല്ലെങ്കിൽ കോടതി വിധിയുമായി ബന്ധപ്പെട്ട് നഷ്ടപരിഹാരം (ഇൻഷുർ ചെയ്ത വ്യക്തിക്ക് വേണ്ടിയുള്ള പണമടക്കൽ).
ബാധ്യതാ പോളിസികൾ സാധാരണയായി ഇൻഷുർ ചെയ്തയാളുടെ അശ്രദ്ധയെ മാത്രം ഉൾക്കൊള്ളുന്നു, ഇൻഷുർ ചെയ്ത വ്യക്തിയുടെ മനഃപൂർവ്വമോ കല്പിച്ചുകൂട്ടിയോ ആയ പ്രവർത്തനങ്ങളുടെ ഫലങ്ങൾക്ക് ഇത് ബാധകമല്ല.
പൊതു ബാധ്യത ഇൻഷുറൻസ് അല്ലെങ്കിൽ പൊതുവായ ബാധ്യത ഇൻഷുറൻസ് പൊതുജനങ്ങളിൽ ഒരാളെ പരിക്കേൽപ്പിക്കുകയോ അല്ലെങ്കിൽ അവരുടെ വസ്തുവകകൾക്ക് ഏതെങ്കിലും വിധത്തിൽ കേടുവരുത്തുകയോ ചെയ്താൽ അതുമൂലം വന്നേക്കാവുന്ന അവകാശവാദങ്ങൾക്കെതിരെ ഒരു വ്യാപാരത്തിനോ  അല്ലെങ്കിൽ സ്ഥാപനത്തിനോ പരിരക്ഷ നൽകുന്നു.
നിർദ്ദേശകരുടെയും ഉദ്യോഗസ്ഥൻമാരുടെയും ബാധ്യതാ ഇൻഷുറൻസ് (ഡി ഓ എന്ന് ഇംഗ്ലീഷിൽ ചുരുക്കമായി അറിയപ്പെടുന്നു) ബാധ്യസ്ഥരായ നിർദ്ദേശകരും ഉദ്യോഗസ്ഥരും വരുത്തിയ പിശകുകളുടെ ഫലമായുണ്ടാകുന്ന വ്യവഹാരവുമായി ബന്ധപ്പെട്ട ചെലവുകളിൽ നിന്ന് ഒരു സ്ഥാപനത്തെ സംരക്ഷിക്കുന്നു.
പാരിസ്ഥിതിക ബാധ്യത ഇൻഷുറൻസ് അല്ലെങ്കിൽ പാരിസ്ഥിതിക വൈകല്യ ഇൻഷുറൻസ് ഇൻഷുർ ചെയ്ത വ്യക്തിയെ മലിനീകരണത്തിൻ്റെ വ്യാപനം, പുറന്തള്ളൽ അല്ലെങ്കിൽ രക്ഷപ്പെടൽ എന്നിവയുടെ ഫലമായി ശാരീരിക പരിക്കുകൾ, വസ്തുവകകൾ നശിപ്പിക്കൽ, വൃത്തിയാക്കൽ ചെലവുകൾ എന്നിവയിൽ നിന്ന് സംരക്ഷിക്കുന്നു.
പിശകുകൾക്കും ഒഴിവാക്കലുകൾക്കുമുള്ള ഇൻഷുറൻസ് (ഇംഗ്ലീഷിൽ ചുരുക്കമായി ഇ ഒ ഇൻഷുറൻസ് എന്ന് വിശേഷിപ്പിക്കാറുണ്ട്) എന്നത് ഇൻഷുറൻസ് ഏജൻ്റുമാർ, റിയൽ എസ്റ്റേറ്റ് ഏജൻ്റുമാർ, ദല്ലാളുകൾ, ആർക്കിടെക്റ്റുകൾ, മൂന്നാം-കക്ഷി   കാര്യനിർവാഹകർ (ടിപിഎകൾ), മറ്റ് വ്യാപാര-തൊഴിൽവിദഗ്ധർ തുടങ്ങിയ വിവിധ മേഖലകളിലെ തൊഴിൽവിദഗ്ധർക്കുള്ള വ്യാപാര ബാധ്യതാ ഇൻഷുറൻസാണ്.
സമ്മാന നഷ്ടപരിഹാര ഇൻഷുറൻസ് ഒരു പ്രചാരണപരമായ നഷ്ടപരിഹാര ഇൻഷുറൻസാണ്.
അതിൽ പങ്കെടുക്കുന്നവർക്ക് സമ്മാനങ്ങൾ നേടാനുള്ള അവസരം വാഗ്ദാനം ചെയ്യുന്നു.
വലിയ സമ്മാനങ്ങൾ നൽകാനായി പണം കരുതുന്നതിനുപകരം, പ്രചാരകൻ ഒരു സമ്മാന നഷ്ടപരിഹാര ഇൻഷുറൻസ് കമ്പനിക്ക് പ്രീമിയം നൽകുന്നതിലൂടെ വൻ തുക സമ്മാനമായി നൽകേണ്ടിവന്നാൽ അത് ഇൻഷുർ ചെയ്ത വ്യക്തിക്ക് തിരികെ ലഭ്യമാകും.
ഒരു ബാസ്‌ക്കറ്റ്‌ബോൾ ഗെയിമിൽ ഹാഫ്-കോർട്ട് ഷോട്ട് അല്ലെങ്കിൽ ഗോൾഫ് ടൂർണമെൻ്റിൽ ഒരു ഹോൾ-ഇൻ-വൺ നടത്താൻ കഴിയുന്ന മത്സരാർത്ഥികൾക്ക് സമ്മാനങ്ങൾ വാഗ്ദാനം ചെയ്യുന്നത് ഉദാഹരണങ്ങളിൽ ഉൾപ്പെടുന്നു.
തൊഴിൽപര നഷ്ടപരിഹാര ഇൻഷുറൻസ് എന്ന് വിളിക്കപ്പെടുന്ന തൊഴില്പരമായ ബാധ്യതാ ഇൻഷുറൻസ് , വാസ്തുവിദ്യാ കോർപ്പറേഷനുകളും വൈദ്യ തൊഴിൽ പോലുള്ള ഇൻഷുർ ചെയ്ത തൊഴിൽവിദഗ്ധരെ അവരുടെ രോഗികളാൽ/കക്ഷികളാൽ ഉന്നയിക്കപ്പെടാൻ സാധ്യതയുള്ള അശ്രദ്ധ അവകാശവാദങ്ങളിൽ നിന്ന് സംരക്ഷിക്കുന്നു.
തൊഴില്പരമായ ബാധ്യതാ ഇൻഷുറൻസ് തൊഴിലിനെ ആശ്രയിച്ച് വ്യത്യസ്ത പേരുകളിൽ അറിയപ്പെട്ടേക്കാം.
ഉദാഹരണത്തിന്, വൈദ്യ തൊഴിലിനെ പരാമർശിക്കുന്ന തൊഴില്പരമായ ബാധ്യതാ ഇൻഷുറൻസിനെ വൈദ്യ ദുരാചാര ഇൻഷുറൻസ് എന്ന് വിളിക്കാം.
പലപ്പോഴും വാണിജ്യ ഇൻഷുറൻസ് ചെയ്തയാളുടെ ബാധ്യതാ ഇൻഷുറൻസ് പ്രോഗ്രാമിൽ നിരവധി പാളികൾ അടങ്ങിയിരിക്കുന്നു.
ഇൻഷുറൻസിൻ്റെ ആദ്യ പാളി സാധാരണയായി പ്രാഥമിക ഇൻഷുറൻസ് ഉൾക്കൊള്ളുന്നു, ഇത് പ്രാഥമിക പോളിസിയുടെ ബാധ്യതയുടെ പരിധി വരെ വിധികൾക്കും സെറ്റിൽമെൻ്റുകൾക്കും ആദ്യ ദ്രവ്യ നഷ്ടപരിഹാരം നൽകുന്നു.
സാധാരണയായി, പ്രാഥമിക ഇൻഷുറൻസ് ഒരു കിഴിവിന് വിധേയമാണ് കൂടാതെ ഇൻഷുർ ചെയ്ത വ്യക്തിയെ വ്യവഹാരങ്ങൾക്കെതിരെ പ്രതിരോധിക്കാൻ ഇൻഷുറർ ബാധ്യസ്ഥനാക്കുന്നു, ഇത് ഇൻഷുർ ചെയ്തയാളെ സംരക്ഷിക്കാൻ അഭിഭാഷകനെ ഏൽപ്പിക്കുന്നതിലൂടെയാണ്.
പല സന്ദർഭങ്ങളിലും, ഒരു വാണിജ്യ ഇൻഷുറൻസ് ചെയ്തയാൾ സ്വയം ഇൻഷുർ ചെയ്യാൻ തിരഞ്ഞെടുത്തെന്നു വരാം.
പ്രാഥമിക ഇൻഷുറൻസ് അല്ലെങ്കിൽ സ്വയം ഇൻഷുർ ചെയ്ത നിലനിർത്തലിന് മുകളിൽ, ഇൻഷുർ ചെയ്ത വ്യക്തിക്ക് നഷ്ടപരിഹാര പരിരക്ഷയുടെ അധിക പരിധികൾ നൽകുന്നതിന് ഒന്നോ അതിലധികമോ അധിക ഇൻഷുറൻസ് പാളികൾ ഉണ്ടായിരിക്കാം.
"ഒറ്റപ്പെട്ടുനിൽക്കുന്ന" അമിതപാളി പോളിസികൾ (സ്വന്തം നിബന്ധനകൾ, വ്യവസ്ഥകൾ, ഒഴിവാക്കലുകൾ എന്നിവ ഉൾക്കൊള്ളുന്ന പോളിസികൾ), "രൂപം തുടരുക" അമിതപാളി ഇൻഷുറൻസ് (അടിസ്ഥാനത്തിലുള്ള പോളിസിയുടെ നിബന്ധനകളുടെ രൂപം പാലിക്കുന്ന പോളിസികൾ) എന്നിവ ഉൾപ്പെടെ വിവിധ തരത്തിലുള്ള അമിതപാളി ഇൻഷുറൻസുകൾ ഉണ്ട്.
കൂടാതെ "കുട" ഇൻഷുറൻസ് പോളിസികളും (ചില സാഹചര്യങ്ങളിൽ അടിസ്ഥാന ഇൻഷുറൻസിനേക്കാൾ വിശാലമായ പരിരക്ഷ നൽകുന്ന അമിതപാളി ഇൻഷുറൻസ്) വിപണിയിൽ ലഭ്യമാണ്.
വായ്പ
വായ്പ ഇൻഷുറൻസ് കടം വാങ്ങുന്നയാൾ പാപ്പരായിരിക്കുമ്പോൾ വായ്പയുടെ കുറച്ച് അല്ലെങ്കിൽ മുഴുവൻ തിരിച്ചടക്കുന്നു.
പണയ ഇൻഷുറൻസ് കടം വാങ്ങുന്നയാൾ വീഴ്ചവരുത്തുകയാണെങ്കിൽ കടം കൊടുക്കുന്നയാൾക്ക് പരിരക്ഷ നൽകുന്നു.
പണയ ഇൻഷുറൻസ് എന്നത് വായ്പ ഇൻഷുറൻസിൻ്റെ ഒരു രൂപമാണ്, എന്നിരുന്നാലും വായ്പ ഇൻഷുറൻസ് എന്ന പേര് പലപ്പോഴും മറ്റ് തരത്തിലുള്ള കടങ്ങൾ ഉൾക്കൊള്ളുന്ന പോളിസികളെ പരാമർശിക്കാൻ ഉപയോഗിക്കുന്നു.
പല ക്രെഡിറ്റ് കാർഡുകളും വായ്പ ഇൻഷുറൻസിൻ്റെ ഒരു രൂപമായ പേയ്‌മെൻ്റ് സംരക്ഷണ പദ്ധതികൾ  വാഗ്ദാനം ചെയ്യുന്നു.
കച്ചവട വായ്പ ഇൻഷുറൻസ് എന്നത് ഇൻഷുർ ചെയ്ത വ്യക്തിക്ക് ലഭിക്കുന്ന കണക്കുകളുടെ വ്യാപാര ഇൻഷുറൻസാണ്.
കടക്കാരൻ പണമടയ്ക്കുന്നതിൽ വീഴ്ച വരുത്തിയാൽ, പരിരക്ഷ ചെയ്യപ്പെട്ട കണക്കുകൾക്കായി പോളിസി ഉടമയ്ക്ക് പണം നൽകുന്നു.
പാർശ്വസ്ഥ സംരക്ഷണ ഇൻഷുറൻസ് വായ്പ നൽകുന്ന സ്ഥാപനങ്ങൾ നൽകുന്ന വായ്പകൾക്ക് ഈടായി കൈവശം വച്ചിരിക്കുന്ന ആസ്തി (പ്രാഥമികമായി വാഹനങ്ങൾ) ഇൻഷുർ ചെയ്യുന്നു.
സൈബർ ആക്രമണ ഇൻഷുറൻസ്
ഇൻറർനെറ്റ് അധിഷ്‌ഠിത അപകടസാധ്യതകളിൽ നിന്നും പൊതുവെ വിവരസാങ്കേതിക വിദ്യ അടിസ്ഥാന സൗകര്യങ്ങൾ, വിവര സ്വകാര്യത, വിവര നിയന്ത്രണ ബാധ്യത, അതുമായി ബന്ധപ്പെട്ട പ്രവർത്തനങ്ങൾ എന്നിവയുമായി ബന്ധപ്പെട്ട അപകടസാധ്യതകളിൽ നിന്നും കോർപ്പറേഷനുകൾക്ക് പരിരക്ഷ നൽകാൻ ഉദ്ദേശിച്ചുള്ള ഒരു വ്യാപാര അനുബന്ധ ഇൻഷുറൻസ് ഉൽപ്പന്നമാണ് സൈബർ ഇൻഷുറൻസ് .
മറ്റു വകകൾ സർവ്വ അപകടസാധ്യതാ ഇൻഷുറൻസ് : പോളിസിയിൽ രേഖപ്പെടുത്തിയിട്ടുള്ളവ ഒഴികെ, വിവിധ സംഭവങ്ങളും അപകടങ്ങളും ഉൾക്കൊള്ളുന്ന ഒരു ഇൻഷുറൻസാണ് സർവ്വ അപകടസാധ്യതാ ഇൻഷുറൻസ്.
പോളിസിയിൽ പട്ടികയിട്ട അപകടങ്ങളിൽ നിന്നുള്ള നഷ്ടം നികത്തുന്ന അപകട-നിർദ്ദിഷ്ട ഇൻഷുറൻസിൽ നിന്ന് വ്യത്യസ്തമാണ് സർവ്വ അപകടസാധ്യതാ ഇൻഷുറൻസ്.
വാഹന ഇൻഷുറൻസിൽ, സ്വന്തം ഡ്രൈവർ മൂലമുണ്ടാകുന്ന നാശനഷ്ടങ്ങളും സർവ്വ അപകടസാധ്യതാ ഇൻഷുറൻസ് പോളിസിയിൽ ഉൾപ്പെടുന്നു.
ബ്ലഡ്സ്ടോക്ക് ഇൻഷുറൻസ് വ്യക്തിഗത കുതിരകളെയോ പൊതുവായ ഉടമസ്ഥതയിലുള്ള നിരവധി കുതിരകളെയോ പരിരക്ഷിക്കുന്നു.
പരിരക്ഷ സാധാരണയായി അപകടം, അസുഖം അല്ലെങ്കിൽ രോഗം എന്നിവയുടെ ഫലമായുണ്ടാകുന്ന മരണത്തിനാണ്, എന്നാൽ വന്ധ്യത, ഗതാഗതത്തിലുണ്ടായ നഷ്ടം, മൃഗചികിത്സാ ഫീസ്, വരാനിരിക്കുന്ന കുതിരക്കുട്ടി എന്നിവ ഉൾപ്പെടാം.
വ്യാപാര തടസ്സം ഇൻഷുറൻസ് , ഇൻഷുർ ചെയ്യപ്പെട്ട ഒരു അപകടത്തിന് ശേഷം ഉണ്ടാകുന്ന വ്യാപാര പ്രവർത്തനങ്ങൾ തടസ്സപ്പെടുന്നത് മൂലം ഉണ്ടാവുന്ന വരുമാന നഷ്ടം, ചെലവുകൾ എന്നിവയ്ക്കെതിരെ പരിരക്ഷ നൽകുന്നു.
ഡിഫൻസ് ബേസ് ആക്ട് (ഡിബിഎ) ഇൻഷുറൻസ് യുണൈറ്റഡ് സ്‌റ്റേറ്റ്‌സിനും കാനഡയ്ക്കും പുറത്ത് കരാറുകൾ നടത്താൻ സർക്കാർ നിയമിക്കുന്ന സിവിലിയൻ തൊഴിലാളികളെ സംരക്ഷിക്കുന്നു.
എല്ലാ യു.എസ് പൗരന്മാർക്കും, യു.എസ് നിവാസികൾക്കും, യു.എസ് ഗ്രീൻ കാർഡ് ഉടമകൾക്കും, വിദേശ ഗവൺമെൻ്റ് കരാറുകളിൽ നിയമിച്ചിട്ടുള്ള എല്ലാ ജീവനക്കാർക്കും അല്ലെങ്കിൽ ഉപ കോൺട്രാക്ടർമാർക്കും ഡിബിഎ ആവശ്യമാണ്.
രാജ്യത്തെ ആശ്രയിച്ച്, വിദേശ പൗരന്മാരും ഡിബിഎയുടെ പരിധിയിൽ വരണം.
ഈ കവറേജിൽ സാധാരണയായി വൈദ്യചികിത്സ, വേതന നഷ്ടം, വൈകല്യം, മരണം എന്നിവയുമായി ബന്ധപ്പെട്ട ചെലവുകൾ ഉൾപ്പെടുന്നു.
പ്രവാസി ഇൻഷുറൻസ് സ്വന്തം രാജ്യത്തിന് പുറത്ത് പ്രവർത്തിക്കുന്ന വ്യക്തികൾക്കും സ്ഥാപനങ്ങൾക്കും വാഹന, സ്വത്ത്, ആരോഗ്യം, ബാധ്യത, വ്യാപാര പ്രവർത്തനങ്ങൾ എന്നിവയ്ക്കുള്ള സംരക്ഷണം നൽകുന്നു.
വാടക യന്തസംവിധാനം ഇൻഷുറൻസ് വാടക കരാർ പ്രകാരം, വാടകയ്‌ക്കെടുത്ത ഉപകരണങ്ങളുടെ വിലയും നിർമ്മാണ യന്ത്രങ്ങളും യന്ത്രസാമഗ്രികളും പോലുള്ള ഒരു യന്തസംവിധാനം വാടകയ്‌ക്കെടുക്കുന്ന സ്ഥാപനം മൂലമുണ്ടാകുന്ന വാടക നിരക്കുകളും അടയ്‌ക്കാൻ ഉപഭോക്താവ് ബാധ്യസ്ഥനാകുമ്പോൾ ആ ബാധ്യത പരിരക്ഷിക്കുന്നു .
നിയമപരമായ ചെലവ് ഇൻഷുറൻസ് : ഒരു സ്ഥാപനത്തിനോ വ്യക്തിക്കോ എതിരായ സാധ്യതയുള്ള നിയമനടപടിയുടെ ചെലവുകൾക്കായി പോളിസി ഉടമകളെ പരിരക്ഷിക്കുന്നു.
നിയമനടപടിയുടെ ആവശ്യകതയെ പ്രേരിപ്പിക്കുന്ന എന്തെങ്കിലും സംഭവിക്കുമ്പോൾ, അത് "സംഭവം" എന്നറിയപ്പെടുന്നു.
രണ്ട് പ്രധാന തരത്തിലുള്ള നിയമപരമായ ചെലവ് ഇൻഷുറൻസ് ഉണ്ട്: സംഭവത്തിന് മുമ്പുള്ള ഇൻഷുറൻസ്, സംഭവത്തിന് ശേഷമുള്ള ഇൻഷുറൻസ്.
കന്നുകാലി ഇൻഷുറൻസ് എന്നത് വാണിജ്യ അല്ലെങ്കിൽ വിനോദ കൃഷിയിടങ്ങൾ, ജലജന്തുസംഗഹാലയങ്ങൾ, മത്സ്യ കൃഷിയിടങ്ങൾ അല്ലെങ്കിൽ മറ്റേതെങ്കിലും മൃഗങ്ങളെ കൈവശം വയ്ക്കുന്നതിന് നൽകുന്ന ഒരു വിശേഷ പോളിസിയാണ്.
അപകടം, അസുഖം അല്ലെങ്കിൽ രോഗം എന്നിവയുടെ ഫലമായുണ്ടാകുന്ന മരണത്തിനോ സാമ്പത്തിക കൊലപാതകത്തിനോ പരിരക്ഷ ലഭ്യമാണ്, എന്നാൽ സർക്കാർ ഉത്തരവിലൂടെ നാശം ഉൾപ്പെടുത്താം.
മാധ്യമ ബാധ്യത ഇൻഷുറൻസ് , സിനിമ-ടെലിവിഷൻ നിർമ്മാണം, അച്ചടി എന്നിവയിൽ ഏർപ്പെടുന്ന തൊഴിൽവിദഗ്ധരെ മാനനഷ്ടം പോലുള്ള അപകടസാധ്യതകൾക്കെതിരെ പരിരക്ഷിക്കുന്നതിനാണ് രൂപകൽപ്പന ചെയ്തിരിക്കുന്നത്.
ആണവസംഭവ ഇൻഷുറൻസ് : ആണവവികിരണ വസ്തുക്കൾ ഉൾപ്പെടുന്ന ഒരു സംഭവത്തിൻ്റെ ഫലമായുണ്ടാകുന്ന നാശനഷ്ടങ്ങൾക്ക് ആണവസംഭവ ഇൻഷുറൻസ് പരിരക്ഷ നൽകുന്നു.
ഇത് പൊതുവെ ദേശീയ തലത്തിൽ ക്രമീകരിച്ചിരിക്കുന്നു.
(ആണവ ഒഴിവാക്കൽ വ്യവസ്ഥയും, യുണൈറ്റഡ് സ്‌റ്റേറ്റ്‌സിനായി പ്രൈസ്-ആൻഡേഴ്‌സൺ ആണവ വ്യവസായ നഷ്ടപരിഹാര നിയമവും കാണുക.) അമിത വീണ്ടെടുപ്പ് ഇൻഷുറൻസ് : ഒരു പ്രമോഷൻ യഥാർത്ഥത്തിൽ പ്രതീക്ഷിച്ചതിലും/അല്ലെങ്കിൽ ബജറ്റ് ചെയ്‌തതിലും കൂടുതൽ വിജയകരമാകുകയാണെങ്കിൽ, സാമ്പത്തികമായി സ്വയം പരിരക്ഷിക്കുന്നതിനായി വ്യാപാരസ്ഥാപനങ്ങൾ അമിത വീണ്ടെടുപ്പ് ഇൻഷുറൻസ് വാങ്ങുന്നു.
വളർത്തുമൃഗ ഇൻഷുറൻസ് : വളർത്തുമൃഗങ്ങളുടെ ഇൻഷുറൻസ് അപകടങ്ങളിൽ നിന്നും അസുഖങ്ങളിൽ നിന്നും വളർത്തുമൃഗങ്ങ
ൾക്ക് പരിരക്ഷ നൽകുന്നു; ചില ഇൻഷുറൻസ് കമ്പനികളുടെ പോളിസികളിൽ പതിവായുള്ള ആരോഗ്യ സംരക്ഷണം, അടക്കം എന്നിവയും ഉൾപ്പെടുന്നു.
മലിനീകരണ ഇൻഷുറൻസ് സാധാരണയായി ഇൻഷുർ ചെയ്ത വസ്തുവകകൾ ബാഹ്യമോ ഓൺ-സൈറ്റ് സ്രോതസ്സുകളിലൂടെയോ മലിനമാക്കുന്നതിന് ആദ്യ-കക്ഷി പരിരക്ഷയുടെ രൂപമാണ് സ്വീകരിക്കുന്നത്.
ഇൻഷുർ ചെയ്ത സൈറ്റിൽ നിന്ന് അപകടകരമായ വസ്തുക്കൾ പെട്ടെന്നുള്ളതും ആകസ്മികമായി പുറത്തുവിടുന്നതും മൂലം വായു, ജലം, അല്ലെങ്കിൽ ഭൂമി എന്നിവയുടെ മലിനീകരണം മൂലം ഉണ്ടാകുന്ന മൂന്നാം കക്ഷികളുടെ ബാധ്യതയ്ക്കും പരിരക്ഷ നൽകുന്നു.
പോളിസി സാധാരണയായി ശുചീകരണത്തിൻ്റെ ചിലവുകൾ ഉൾക്കൊള്ളുന്നു, കൂടാതെ ഭൂഗർഭ സംഭരണ ടാങ്കുകളിൽ നിന്നുള്ള ചോർച്ചകളുടെ പരിരക്ഷയും ഉൾപ്പെട്ടേക്കാം.
ബോധപൂർവമായ പ്രവൃത്തികൾ പ്രത്യേകം ഒഴിവാക്കിയിരിക്കുന്നു.
വസ്തുവാങ്ങൽ ഇൻഷുറൻസ് ആളുകൾ വാങ്ങുന്ന ഉൽപ്പന്നങ്ങളെ സംരക്ഷിക്കാൻ ലക്ഷ്യമിടുന്നു.
വ്യക്തിഗത വാങ്ങൽ പരിരക്ഷ, വാറൻ്റികൾ, ഗ്യാരൻ്റികൾ, പരിചരണ പദ്ധതികൾ, മൊബൈൽ ഫോൺ ഇൻഷുറൻസ് എന്നിവ വരെ വസ്തുവാങ്ങൽ ഇൻഷുറൻസിന് പരിരക്ഷിക്കാൻ കഴിയും.
പോളിസിയിൽ ഉൾപ്പെടുന്ന പ്രശ്നങ്ങളുടെ പരിധിയിൽ അത്തരം ഇൻഷുറൻസ് സാധാരണയായി പരിമിതമാണ്.
നികുതി ഇൻഷുറൻസ് കൂടുതലായി ഉപയോഗിച്ചുവരുന്നത് യുണൈറ്റഡ് സ്ടേറ്റ്സിലെ കോർപ്പറേറ്റ് ഇടപാടുകളിൽ അവിടെത്തെ ആന്തരിക റവന്യൂ സേവനം , അല്ലെങ്കിൽ ഒരു സംസ്ഥാന, പ്രാദേശിക, അല്ലെങ്കിൽ വിദേശ നികുതി അധികാരം വെല്ലുവിളിക്കുകയാണെങ്കിൽ നികുതിദായകരെ സംരക്ഷിക്കാനാണ്.
ശീർഷക ഇൻഷുറൻസ് , യഥാർത്ഥ സ്വത്ത് വാങ്ങുന്നയാളിലോ പണയക്കാരനിലോ  നിക്ഷിപ്തമാണെന്നും അവകാശങ്ങളോ ബാധ്യതകളോ ഇല്ലാത്തതും വ്യക്തവുമാണെന്ന് ഒരു ഗ്യാരണ്ടി നൽകുന്നു.
ഒരു സ്ഥാവരവസ്തു ഇടപാടിൻ്റെ സമയത്ത് നടത്തിയ പൊതു രേഖകളുടെ തിരയലുമായി ചേർന്നാണ് ഇത് സാധാരണയായി നൽകുന്നത്.
യാത്രാ ഇൻഷുറൻസ് വിദേശത്ത് യാത്ര ചെയ്യുന്നവർ എടുക്കുന്ന ഇൻഷുറൻസ് പരിരക്ഷയാണ്, ഇത് ചികിത്സാ ചെലവുകൾ, വ്യക്തിഗത വസ്തുക്കളുടെ നഷ്ടം, യാത്രാ കാലതാമസം, വ്യക്തിഗത ബാധ്യതകൾ എന്നിങ്ങനെയുള്ള ചില നഷ്ടങ്ങൾ ഉൾക്കൊള്ളുന്നു.
അദ്ധാപന ഇൻഷുറൻസ് വിദ്യാർത്ഥികളെ ചെലവ് കൂടുതലുള്ള വിദ്യാഭ്യാസ സ്ഥാപനങ്ങളിൽ നിന്ന് സ്വമേധയാ പിൻവലിക്കുന്നതിനെതിരെ ഇൻഷുർ ചെയ്യുന്നു.
പലിശ നിരക്ക് ഇൻഷുറൻസ് പലിശ നിരക്കിലെ പ്രതികൂല മാറ്റങ്ങളിൽ നിന്ന് ഉടമയെ സംരക്ഷിക്കുന്നു.
ഉദാഹരണത്തിന് അനിശ്ചിത നിരക്ക് വായ്പ അല്ലെങ്കിൽ പണയം ഉള്ളവർ.
വിവാഹമോചന ഇൻഷുറൻസ് ഇൻഷുർ ചെയ്ത വ്യക്തിയുടെ വിവാഹം വിവാഹമോചനത്തിൽ കലാശിക്കുകയാണെങ്കിൽ, ഒരു പണ ആനുകൂല്യം നൽകുന്ന കരാർ ബാധ്യതാ ഇൻഷുറൻസാണ്.
ഇൻഷുറൻസ് ധനസഹായ വാഹനങ്ങൾ സാഹോദര്യ ആനുകൂല്യ സൊസൈറ്റികളോ മറ്റ് സാമൂഹിക സംഘടനകളോ സഹകരണ അടിസ്ഥാനത്തിലാണ് സാഹോദര്യ ഇൻഷുറൻസ് നൽകുന്നത് പിഴവില്ലാ ഇൻഷുറൻസ് എന്നത് ഒരു തരത്തിലുള്ള ഇൻഷുറൻസ് പോളിസിയാണ് (സാധാരണയായി വാഹന ഇൻഷുറൻസ്).
ഇതിൽ ഇൻഷുറൻസ് ചെയ്തവർക്ക് സംഭവത്തിലെ പിഴവ് പരിഗണിക്കാതെ തന്നെ സ്വന്തം ഇൻഷുറർ നഷ്ടപരിഹാരം നൽകും.
സംരക്ഷിത സ്വയം-ഇൻഷുറൻസ് എന്നത് ഒരു ബദൽ അപകടസാധ്യത ധനസഹായ സംവിധാനമാണ്.
അതിൽ ഒരു സ്ഥാപനത്തിൽ ഗണിതശാസ്ത്രപരമായി കണക്കാക്കിയ അപകടസാധ്യതയുള്ള ചിലവ് ഒരു സ്ഥാപനത്തിൽ നിലനിർത്തുകയും വിനാശകരമായ അപകടസാധ്യത നിർദ്ദിഷ്ടവും മൊത്തത്തിലുള്ളതുമായ പരിധികളോടെ ഇൻഷുറർക്ക് കൈമാറുകയും ചെയ്യുന്നു.
അതിനാൽ പദ്ധതിയുടെ പരമാവധി മൊത്തം ചിലവ് അറിയാം.
ശരിയായി രൂപകല്പന ചെയ്തതും അടിവരയിടുന്നതുമായ പരിരക്ഷിത സ്വയം-ഇൻഷുറൻസ് പ്രോഗ്രാം ഇൻഷുറൻസ് ചെലവ് കുറയ്ക്കുകയും സ്ഥിരപ്പെടുത്തുകയും വിലപ്പെട്ട അപകടസാധ്യത നിർവഹണ വിവരങ്ങൾ നൽകുകയും ചെയ്യുന്നു.
വലിയ വാണിജ്യ അക്കൗണ്ടുകളിൽ പ്രീമിയം സ്ഥാപിക്കുന്നതിനുള്ള ഒരു രീതിയാണ് മുൻകാലനിർണ്ണയ നിരക്ക് ഇൻഷുറൻസ് .
അന്തിമ പ്രീമിയം പോളിസി കാലയളവിൽ ഇൻഷുർ ചെയ്തയാളുടെ യഥാർത്ഥ നഷ്ട അനുഭവത്തെ അടിസ്ഥാനമാക്കിയുള്ളതാണ്.
ചിലപ്പോൾ ഏറ്റവും കുറഞ്ഞതും കൂടിയതുമായ പ്രീമിയത്തിന് വിധേയമാണ്.
അന്തിമ പ്രീമിയം ഒരു സൂത്രവാക്യത്താൽ നിർണ്ണയിക്കപ്പെടുന്നു.
ഈ പദ്ധതി പ്രകാരം, നടപ്പുവർഷത്തെ പ്രീമിയം ഭാഗികമായി (അല്ലെങ്കിൽ പൂർണ്ണമായി) ഈ വർഷത്തെ നഷ്ടത്തെ അടിസ്ഥാനമാക്കിയുള്ളതാണ്, എന്നിരുന്നാലും പ്രീമിയം ക്രമീകരണങ്ങൾ നടപ്പുവർഷത്തിൻ്റെ കാലഹരണ തീയതിക്ക് അപ്പുറം മാസങ്ങളോ വർഷങ്ങളോ എടുത്തേക്കാം.
ഇൻഷുറൻസ് കരാറിൽ നിരക്ക് നിർണ്ണയ സൂത്രവാക്യം  ഉറപ്പുനൽകുന്നു.
സൂത്രവാക്യം: മുൻകാല പ്രീമിയം = പരിവർത്തനം ചെയ്ത നഷ്ടം + അടിസ്ഥാന പ്രീമിയം × നികുതി ഗുണനം.
ഈ സൂത്രവാക്യതിന്റെ നിരവധി വ്യതിയാനങ്ങൾ വികസിപ്പിച്ചെടുക്ക
ുകയും ഉപയോഗത്തിലുണ്ട്.
ഔപചാരികമായ സ്വയം-ഇൻഷുറൻസ് (സജീവമായ അപകടസാധ്യത നിലനിർത്തൽ) എന്നത് സ്വന്തം പണത്തിൽ നിന്ന് ഇൻഷുർ ചെയ്യാവുന്ന നഷ്ടങ്ങൾക്ക് പണം നൽകാനുള്ള ബോധപൂർവമായ തീരുമാനമാണ്.
ഇടയ്ക്കിടെ ധനം നിക്ഷേപിക്കുന്ന ഒരു പ്രത്യേക ഫണ്ട് സ്ഥാപിക്കുന്നതിലൂടെയോ അല്ലെങ്കിൽ ലഭ്യമായ ഇൻഷുറൻസ് വാങ്ങുന്നത് ഉപേക്ഷിച്ച് പോക്കറ്റിൽ നിന്ന് പണം നൽകുന്നതിലൂടെയോ ഇത് ഔപചാരികമായി ചെയ്യാവുന്നതാണ്.
ഉയർന്ന ആവൃത്തിയിലുള്ളതും കുറഞ്ഞ തീവ്രതയുള്ളതുമായ നഷ്ടങ്ങൾക്കായി സ്വയം ഇൻഷുറൻസ് സാധാരണയായി ഉപയോഗിക്കുന്നു.
അത്തരം നഷ്ടങ്ങൾ, പരമ്പരാഗത ഇൻഷുറൻസ് പരിരക്ഷയാണെങ്കിൽ, കമ്പനിയുടെ പൊതു ചെലവുകൾ, കണക്കുപുസ്തകങ്ങളിൽ പോളിസി ഇടുന്നതിനുള്ള ചെലവ്, ഏറ്റെടുക്കൽ ചെലവുകൾ, പ്രീമിയം നികുതികൾ, ആകസ്മികതകൾ എന്നിവ ഉൾപ്പെടുന്ന പ്രീമിയം അടയ്‌ക്കേണ്ടി വരും.
എല്ലാ ഇൻഷുറൻസിനും ഇത് ശരിയാണെങ്കിലും, ചെറിയ, ഇടയ്ക്കിടെയുള്ള നഷ്ടങ്ങൾക്ക്, ഇൻഷുറൻസ് നൽകുന്ന ചാഞ്ചാട്ടം കുറയ്ക്കുന്നതിൻ്റെ പ്രയോജനത്തെക്കാൾ ഇടപാട് ചെലവ് കൂടുതലായേക്കാം.
ഇൻഷുറൻസ് കമ്പനികളോ സ്വയം ഇൻഷുർ ചെയ്ത തൊഴിലുടമകളോ അപ്രതീക്ഷിത നഷ്ടങ്ങളിൽ നിന്ന് പരിരക്ഷിക്കുന്നതിന് വാങ്ങുന്ന ഒരു തരം ഇൻഷുറൻസാണ് പുനർ ഇൻഷുറൻസ് .
സാമ്പത്തികമായ പുനർ ഇൻഷുറൻസ് എന്നത് ഇൻഷുറൻസ് അപകടസാധ്യത കൈമാറുന്നതിനുപകരം മൂലധന നിർവഹണത്തിന് പ്രാഥമികമായി ഉപയോഗിക്കുന്ന ഒരു പുനർ ഇൻഷുറൻസാണ്.
സാമൂഹിക ഇൻഷുറൻസ് പല രാജ്യങ്ങളിലും പലർക്കും പല കാര്യങ്ങളും ആകാം.
എന്നാൽ ഇത് ഇൻഷുറൻസ് കവറേജുകളുടെ ഒരു ശേഖരമാണെന്ന് അതിൻ്റെ സാരാംശം സംഗ്രഹിക്കുന്നു (ലൈഫ് ഇൻഷുറൻസ്, വൈകല്യ ഇൻഷുറൻസ്, തൊഴിലില്ലായ്മ ഇൻഷുറൻസ്, ആരോഗ്യ ഇൻഷുറൻസ്, മറ്റുള്ളവ എന്നിവയുടെ ഘടകങ്ങൾ ഉൾപ്പെടെ) കൂടാതെ എല്ലാ പൗരന്മാരുടെയും പങ്കാളിത്തം ആവശ്യമായ വിരമിക്കൽ സമ്പാദ്യവും.